Saphira die Spoorsnyer deur Ronel Janse van Vuuren | Bydraes | Woes - Kreatiewe platform vir Afrikaans
Projek: Foto uitdaging: Foto 7
Datum gepubliseer: 01 Jul 2015
Dik mis vorm oral om haar. Dit word onmoontlik om enigiets verder te sien. Net die voetspore in die wit-geel sand met die paar groen bossies daarom is nog duidelik. Selfs met haar skerp sintuie sal sy verdwaal en dalk by 'n krans afvoeter.
Die mis beweeg en sy kan 'n groot Rottweiler en 'n klein enetjie sien loop na die strand. Sy knyp haar oë toe.
Haar ma het net geglimlag en gesê: 'Jy moenie jou kindwees weg wens nie, Phiri. Eendag gaan jy groot en sterk wees. En wens jy kan nog speel.'
Haar oë brand. Sy kyk af na die grond. Die voetspore het verdwyn. Sy kners haar tande. Sy weet sy is terug in haar eie tyd. Die pyn is net te erg om binne te hou.